pythainlp/thai-wiki-dataset-v4 huggingface dataset:
การบุกครองคูเวต

การบุกครองคูเวต หรือที่รู้จักกันในนาม สงครามอิรัก–คูเวต เป็นความขัดแย้งระหว่างรัฐบาลพรรคบะอัธของประเทศอิรักกับเอมิเรตแห่งคูเวต อิรักสามารถยึดคูเวตได้อย่างง่ายดายและปกครองคูเวตอยู่ 7 เดือน จนกระทั่งสหรัฐอเมริกาภายใต้ประธานาธิบดีจอร์จ เอช. ดับเบิลยู. บุช ส่งกำลังทหารเข้าแทรกแทรงบานปลายเป็นสงครามอ่าวเปอร์เซีย
ในปี 1990 อิรักได้กล่าวหาคูเวตว่า คูเวตได้ขโมยน้ำมันของอิรักโดยการขุดเจาะน้ำมันแบบเฉียงเข้ามาใต้ดินแดนอิรัก ในขณะที่แหล่งข่าวในอิรักบางแห่งกล่าวอ้างว่า แผนโจมตีคูเวตถูกตัดสินใจโดยประธานาธิบดี ซัดดัม ฮุสเซน เพียงเดือนสองเดือนก่อนหน้าเท่านั้น บางความเห็นก็ว่าการโจมตีครั้งนี้ เหตุผลส่วนหนึ่งมาจากการที่รัฐบาลอิรักเป็นหนี้คูเวตอยู่กว่า 14 พันล้านดอลลาร์สหรัฐจากการกู้มาใช้จ่ายในช่วงสงครามอิรัก-อิหร่าน และหลังสงครามครั้งนั้น คูเวตก็ได้ผลิตน้ำมันออกสู่ตลาดจำนวนมหาศาลส่งผลให้ราคาน้ำมันตกต่ำ ทำให้อิรักไม่มีรายได้มากพอจะมาชำระหนี้ก้อนนี้ 
การบุกครองคูเวตเริ่มขึ้นในเวลาตีสองของวันที่ 2 สิงหาคม ค.ศ. 1990 เนื่องจากกำลังทหารที่มากกว่าประกอบกับมีอาวุธยุทโธปกรณ์ทันสมัยจากการสนับสนุนของชาติตะวันตกในช่วงสงครามอิรัก-อิหร่าน ทำให้อิรักใช้เวลาเพียงสองวันในการบุกครองคูเวต กำลังทหารส่วนใหญ่ของคูเวตก็ต้องล่าถอยไปยังซาอุดีอาระเบียและบาห์เรนซึ่งเป็นประเทศเพื่อนบ้าน คูเวตถูกผนวกดินแดนเข้ากับอิรัก โดยซัดดัม ฮุสเซน ได้ออกมาประกาศไม่กี่วันให้หลังว่าคูเวตเป็นจังหวัดที่ 19 ของอิรัก ซัดดัม ฮุสเซนได้แต่งตั้งให้ อัลลาอา ฮุสเซน อาลี เป็นนายกรัฐมนตรีของรัฐบาลหุ่นเชิดในคูเวต และตั้ง อาลี ฮัสซัน อัลมาจิด เป็นผู้ว่าการคูเวตโดยพฤตินัย
พระราชวงศ์คูเวตที่อยู่ระหว่างลี้ภัยก็ออกมาเรียกร้องให้นานาชาติกดดันให้อิรักออกไปจากคูเวต คณะมนตรีความมั่นคงแห่งสหประชาชาติได้มีมติจำนวน 12 เรื่อง ให้ทหารอิรักถอนกำลังออกจากคูเวตในทันทีและโดยไม่มีเงื่อนไข แต่ก็ไม่ได้รับการตอบสนอง ในระหว่างการบุกครองนั้น ชาวคูเวตกว่าสี่แสนคนและชาวต่างชาติในคูเวตกว่าหลายพันคนต้องหนีออกนอกประเทศ ตลอดช่วงเวลาเจ็ดเดือนที่อิรักปกครองคูเวต รัฐบาลซัดดัม ฮุสเซนได้แย่งชิงความมั่งคั่งของคูเวตไปมหาศาล นอกจากนี้ยังมีรายงานการละเมิดสิทธิมนุษยชนด้วย
มหาอำนาจของโลกต่างประณามการบุกครองครั้งนี้อย่างร้ายแรง แม้กระทั่งประเทศที่มีความใกล้ชิดกับอิรักอย่างฝรั่งเศสและอินเดียก็ออกมาเรียกร้องให้อิรักถอนกำลังจากคูเวตในทันที บางประเทศอย่างสหภาพโซเวียตและจีนได้งดจำหน่ายยุทธภัณฑ์แก่อิรัก นาโตได้มีการประชุมประเด็นนี้ในปลายปี 1990 โดยสหรัฐอเมริกาได้นำแถลงยื่นเส้นตายต่อรัฐบาลอิรัก ให้อิรักถอนกำลังจากคูเวตภายใน 15 มกราคม ค.ศ. 1991 แต่การเจรจาไม่เป็นผล ฉะนั้นกองกำลังสัมพันธมิตรที่นำโดยสหรัฐอเมริกาได้เริ่มโจมตีอิรักอย่างหนักหน่วง และเป็นจุดเริ่มต้นของสงครามอ่าวเปอร์เซีย
บับบา เรย์ ดัดลีย์

มาร์ก โลโมนาโก (Mark LoMonaco) เกิด 14 กรกฎาคม ค.ศ. 1971 เป็นที่รู้จักกันดีในนาม บับบา เรย์ ดัดลีย์ (Bubba Ray Dudley) นักมวยปล้ำอาชีพชาวอเมริกัน สังกัดเอ็กซ์ตรีม แชมเปี้ยนชิพ เรสต์ลิง (ECW), เวิลด์เรสต์ลิงเอ็นเตอร์เทนเมนต์ (WWE), โทเทิลนอนสต็อปแอคเชินเรสต์ลิง (TNA) และสมาคมอื่นๆ เป็นอดีตแชมป์แท็กทีม WWE 9 สมัยร่วมกับดี-วอน ดัดลีย์ในนามเดอะ ดัดลีย์ บอยซ์
บับบา เรย์ได้กลับมาร่วมรอยัลรัมเบิล (2015)โดยออกมาเป็นคนที่3 แต่ก็ไม่ชนะ ถูกเหวี่ยงออกจากเวทีโดยเบรย์ ไวแอ็ตต์ ในรอว์วันที่ 24 สิงหาคม 2015 บับบา เรย์ และ ดี-วอน ได้กลับมาอีกครั้งในนามดัดลีย์ บอยซ์ ซึ่งเป็นการกลับมาสมาคมWWEอีกครั้งในรอบ 10 ปีของทั้งคู่ ในรอว์ วันที่ 22 สิงหาคม 2016 ดัดลีย์ บอยซ์ได้ประกาศลาออกจาก WWE ในปี 2018 ดัดลีย์ บอยซ์ได้รับการบบรรจุเข้าสู่หอเกียรติยศดับเบิลยูดับเบิลยูอี
ฟีฟ่าคอนเฟเดอเรชันส์คัพ 2009

ฟีฟ่าคอนเฟเดอเรชันส์คัพ 2009  เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 8 โดยการแข่งขันจะจัดขึ้นระหว่างวันที่ 14 มิถุนายน – 28 มิถุนายน 2009 ที่ แอฟริกาใต้ ก่อนที่จะมีการแข่งขันฟุตบอลโลก 2010 ในปีถัดไป
การแข่งขัน.
รอบแบ่งกลุ่ม.
กลุ่ม เอ.
<onlyinclude>{class="wikitable " style="text-align: center;font-size:100%"
!width=190|ทีม
!width=28|<templatestyles src="Template:Tooltip/styles.css" />เล่น
!width=28|<templatestyles src="Template:Tooltip/styles.css" />ชนะ
!width=28|<templatestyles src="Template:Tooltip/styles.css" />เสมอ
!width=28|<templatestyles src="Template:Tooltip/styles.css" />แพ้
!width=28|<templatestyles src="Template:Tooltip/styles.css" />ได้
!width=28|<templatestyles src="Template:Tooltip/styles.css" />เสีย
!width=28|<templatestyles src="Template:Tooltip/styles.css" />ต่าง
!width=28|<templatestyles src="Template:Tooltip/styles.css" />คะแนน
กลุ่ม บี.
<onlyinclude>{class="wikitable " style="text-align: center;font-size:100%"
!width=190|ทีม
!width=28|<templatestyles src="Template:Tooltip/styles.css" />เล่น
!width=28|<templatestyles src="Template:Tooltip/styles.css" />ชนะ
!width=28|<templatestyles src="Template:Tooltip/styles.css" />เสมอ
!width=28|<templatestyles src="Template:Tooltip/styles.css" />แพ้
!width=28|<templatestyles src="Template:Tooltip/styles.css" />ได้
!width=28|<templatestyles src="Template:Tooltip/styles.css" />เสีย
!width=28|<templatestyles src="Template:Tooltip/styles.css" />ต่าง
!width=28|<templatestyles src="Template:Tooltip/styles.css" />คะแนน
ผู้ทำประตู.
<templatestyles src="Col-begin/styles.css"/>
<templatestyles src="Col-begin/styles.css"/>
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์

มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ (Ramkhamheangh Univrsity Phetchabun Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี ปริญญาโท และปริญญาเอก เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ตำบลฝายนาแซง อำเภอหล่มสัก จังหวัดเพชรบูรณ์
ประวัติ.
สืบเนื่องมาจากในปีพุทธศักราช 2538 มหาวิทยาลัยรามคำแหงได้เห็นความสำคัญทางด้านการศึกษาไปสู่ภูมิภาคและชนบท ทั้งนี้เป็นการสร้างความเสมอภาคและความเท่าเทียมทางการศึกษาให้กับประชาชนผู้ด้อย โอกาสที่อยู่ห่างไกลในส่วนภูมิภาคจึงได้จัดทำ"โครงการการจัดตั้งมหาวิทยาลัยรามคำแหง สาขาวิทยบริการ เฉลิมพระเกียรติ "ส่วนภูมิภาค" โดยจะให้ครอบคลุมทั่วทุกภูมิภาค เพื่อเฉลิมพระเกียรติ ในวโรกาสที่ พระบาทสมเด็จพระเจ้าอยู่หัวภูมิพลอดุลยเดช ได้เสด็จขึ้นครองราชย์สมบัติครบ 50 ปี สาขาวิทยบริการเฉลิมพระเกียรติ จังหวัดเพชรบูรณ์ ตั้งอยู่ที่ ตำบลฝายนาแซง อำเภอหล่มสัก จังหวัดเพชรบูรณ์
ปรัชญาและปณิธาน.
ปรัชญา.
"รามเพชรบูรณ์ ศูนย์การศึกษา แหล่งเพิ่มปัญญา พัฒนาท้องถิ่น"
ปณิธาน.
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ มุ่งมั่นที่จะขยายโอกาสทางการศึกษา เป็นศูนย์กลางแห่งการเรียนรู้ ขยายขอบเขตและรูปแบบของการศึกษาไปสู่ท้องถิ่นได้มีโอกาสศึกษาหาความรู้เพิ่มเติม นำความรู้ที่ได้รับไปใช้ในการดำรงชีพ เพื่อพัฒนาคุณภาพชีวิตและพัฒนาสังคมประเทศชาติต่อไป
วัตถุประสงค์และเป้าหมาย.
"วัตถุประสงค์" (Objective)
 1. เพื่อขยายโอกาสทางการศึกษาและส่งเสริมบัณฑิตให้มีความรู้คู่คุณธรรมสู่สังคม
 2. เพื่อทำนุบำรุงและส่งเสริมศิลปวัฒนธรรมและประเพณีที่ดีงาม
 3. เพื่อให้บริการทางวิชาการและวิชาชีพแก่ชุมชน
"เป้าหมาย" (Target)
 1. ส่งเสริมจัดการเรียนการสอนระดับปริญญาตรี, ปริญญาโทและปริญญาเอก เพื่อให้บัณฑิตมีความรู้คู่คุณธรรม
 2. จัดกิจกรรมและโครงการเพื่อทำนุบำรุงและส่งเสริมศิลปวัฒนธรรมรวมทั้งภูมิปัญญาท้องถิ่นมาใช้ในการอนุรักษ์ขนบธรรมเนียม ประเพณีของท้องถิ่นสืบไป
 3. จัดทำโครงการเพื่อส่งเสริมความรู้ทางวิชาการและวิชาชีพให้กับสังคม ให้มีความรู้และนำไปประกอบอาชีพสร้างรายได้
สงครามสหสัมพันธมิตรครั้งที่หก

สงครามสหสัมพันธมิตรครั้งที่หก  หรือชื่อในภาษาเยอรมันคือ สงครามปลดแอก  เป็นการผนึกกำลังระหว่างออสเตรีย, ปรัสเซีย, รัสเซีย, สหราชอาณาจักร, โปรตุเกส, สวีเดน, สเปน และรัฐเยอรมันอีกหลาย ๆ รัฐ เข้าต่อสู้และมีชัยเหนือฝรั่งเศสซึ่งนำโดยจักรพรรดินโปเลียนที่ 1 และเนรเทศนโปเลียนไปยังเกาะเอลบา สงครามนี้เริ่มขึ้นหลังจากที่กองทัพนโปเลียนพ่ายแพ้อย่างพินาศย่อยยับในการรุกรานรัสเซีย มหาอำนาจยุโรปอย่างสหราชอาณาจักร, โปรตุเกส และฝ่ายกบฏในสเปนต่างพากันเข้าร่วมกับรัสเซียในการสยบนโปเลียน กองทัพฝ่ายสหสัมพันธมิตรที่ได้รับการจัดระเบียบใหม่ สามารถไล่ทหารของนโปเลียนออกจากเยอรมนีได้ในปี ค.ศ. 1813 และเริ่มรุกรานเข้าสู่ฝรั่งเศสในปี ค.ศ. 1814 ซึ่งทำให้นโปเลียนจำยอมต้องลงจากราชบัลลังก์และเปิดทางให้มีการฟื้นฟูราชวงศ์บูร์บง
ถนนเทพรักษ์

ถนนเทพรักษ์ [อ่านว่า เทบ-รัก] (อักษรโรมัน: Thanon Thep Rak) เป็นถนนสายหนึ่งในท้องที่เขตบางเขนและเขตสายไหม ทางตอนเหนือของกรุงเทพมหานคร
ลักษณะ.
ถนนเทพรักษ์เป็นถนนคอนกรีตเสริมเหล็กขนาด 6-8 ช่องทางจราจร มีเกาะกลาง เขตทางกว้าง 40-60 เมตร ระยะทางยาวประมาณ 5,250 เมตร มีจุดเริ่มต้นจากถนนพหลโยธินบริเวณแยกสะพานใหม่ ด้านใต้ของซอยพหลโยธิน 50 ในพื้นที่แขวงอนุสาวรีย์ เขตบางเขน ไปทางทิศตะวันออกเฉียงใต้ ข้ามคลองหนองผักชี เข้าสู่แขวงคลองถนน เขตสายไหม จากนั้นกลับเข้าพื้นที่แขวงอนุสาวรีย์อีกครั้งในช่วงสั้น ๆ ก่อนข้ามคลองหนองผักชี เข้าสู่แขวงท่าแร้ง เขตบางเขน ตัดกับถนนวัชรพล มุ่งไปทางทิศตะวันออก ผ่านใต้ทางพิเศษฉลองรัช และไปสิ้นสุดที่หลังถนนสุขาภิบาล 5 บริเวณคลองหนองบัวบาน
ประวัติ.
ถนนเทพรักษ์ตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงเทศบาล สายเชื่อมระหว่างถนนพหลโยธินกับถนนรัตนโกสินทร์สมโภช พ.ศ. 2541 โดยมีจุดประสงค์เพื่อบรรเทาปัญหาการจราจรในพื้นที่เขตบางเขน เขตสายไหม และบริเวณใกล้เคียง โดยจะช่วยกระจายการจราจรจากถนนสายหลักอย่างถนนพหลโยธินและถนนรามอินทราสู่ถนนโครงการสายนี้รวมทั้งถนนรัตนโกสินทร์สมโภช ถนนวัชรพล และถนนสายไหม นอกจากนี้ยังเป็นการพัฒนาโครงสร้างพื้นฐานเพื่อรองรับการขยายตัวทางเศรษฐกิจและสังคมในอนาคต อย่างไรก็ตาม กฎหมายดังกล่าวได้หมดอายุบังคับใช้ไปก่อนที่กรุงเทพมหานครจะสำรวจแนวเขตที่ดินที่จะเวนคืนให้แล้วเสร็จ จึงได้ออกพระราชกฤษฎีกาเดียวกันอีกครั้งในปี พ.ศ. 2545 
ต่อมา โครงการถนนสายเชื่อมระหว่างถนนพหลโยธินกับถนนรัตนโกสินทร์สมโภชกลายเป็นหนึ่งในโครงการก่อสร้างถนนและอุโมงค์ทางลอด 16 โครงการของสำนักการโยธา กรุงเทพมหานคร ที่ถูกกรมสอบสวนคดีพิเศษเข้าสอบสวนเมื่อปี พ.ศ. 2549 หลังจากเกิดความไม่โปร่งใสในขั้นตอนการประมูลงานก่อสร้าง ทำให้กรุงเทพมหานครต้องยกเลิกการประมูลและชะลอโครงการไป จากนั้นจึงพิจารณาตั้งโครงการขึ้นมาใหม่และเปิดประมูลในช่วงปี พ.ศ. 2551 แม้จะได้ผู้ชนะการประมูลรายใหม่แล้ว แต่ขณะนั้นเป็นช่วงที่ราคาน้ำมันปรับตัวสูง ส่งผลให้ราคาวัสดุก่อสร้างปรับตัวสูงตามไปด้วย จึงมีการเจรจาต่อรองเรื่องราคางานระหว่างผู้รับเหมากับกรุงเทพมหานครยืดเยื้อเป็นเวลานาน กว่าผู้รับเหมาจะลงพื้นที่ก่อสร้างถนนได้จริงเวลาก็ล่วงมาจนถึงเดือนกรกฎาคม พ.ศ. 2553 โดยในครั้งแรกมีกำหนดแล้วเสร็จในปี พ.ศ. 2555 แต่ยังคงประสบปัญหาเรื่องการเวนคืนที่ดิน การรื้อย้ายระบบสาธารณูปโภค และอุทกภัยในประเทศไทย พ.ศ. 2554 จึงต้องขยายเวลาก่อสร้างออกไปอีกเรื่อย ๆ ในที่สุดจึงแล้วเสร็จและสามารถเปิดการจราจรในวันที่ 23 ธันวาคม พ.ศ. 2558
ในวันที่ 31 พฤษภาคม พ.ศ. 2559 คณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร ซึ่งประกอบด้วยรองปลัดกรุงเทพมหานคร ร่วมกับผู้แทนจากสำนักการโยธา สำนักการจราจรและขนส่ง สำนักการระบายน้ำ และสำนักงานเขตที่เกี่ยวข้องของกรุงเทพมหานคร รวมทั้งผู้แทนสำนักงานราชบัณฑิตยสภาและกรมศิลปากร ได้พิจารณาและอนุมัติให้ตั้งชื่อถนนสายเชื่อมระหว่างถนนพหลโยธินกับถนนสุขาภิบาล 5 (รัตนโกสินทร์สมโภชเดิม) อย่างเป็นทางการว่า "ถนนเทพรักษ์" ซึ่งมีความหมายว่า ถนนที่มีเทพยดาปกปักรักษาคุ้มครอง ทำให้ผู้ใช้ถนนดังกล่าวปลอดภัย
ถนนต่อเชื่อม.
ต่อมาสำนักการโยธา กรุงเทพมหานคร ได้ดำเนินการก่อสร้างถนนต่อเชื่อมถนนเทพรักษ์อีก 2 ส่วน ดังนี้
หักเหลี่ยมมัจจุราช

หักเหลี่ยมมัจจุราช  เป็นละครโทรทัศน์แนวสืบสวน บทประพันธ์ของ เปลว ศิริสุวรรณ บทโทรทัศน์โดย เปลว ศิริสุวรรณ กำกับการแสดงโดย เปลว ศิริสุวรรณ ผลิตโดย บริษัท จำกัด ออกอากาศทุกวันจันทร์–อังคาร เวลา 20:30–21:30 น. ทาง ช่องโมโน 29 นำแสดงโดย ชัยวัฒน์ ทองแสง, ชญานิศฐ์ บุญโสพิศ, ทิชา พชรวรรณ, ชนินทร จิตปรีดา, กล้วยไม้ พิกุลแย้ม และนักแสดงชั้นนำอีกมากมาย เริ่มตอนแรกวันที่ 12 กรกฎาคม พ.ศ. 2559–23 สิงหาคม พ.ศ. 2559
ละครโทรทัศน์.
พ.ศ. 2559.
<br>ผลิตโดย : บริษัท จำกัด
<br> บทประพันธ์ : เปลว ศิริสุวรรณ
<br> บทโทรทัศน์ : เปลว ศิริสุวรรณ
<br>กำกับการแสดง : เปลว ศิริสุวรรณ
<br>ออกอากาศทาง ช่องโมโน 29
<br>เริ่มตอนแรก : 12 กรกฎาคม พ.ศ. 2559
อาร์โน อัสส์มันน์

อาร์โน อัสส์มันน์ (30 กรกฎาคม ค.ศ. 1908 – 30 พฤศจิกายน ค.ศ. 1979) เป็นนักแสดง ผู้กำกับภาพยนตร์ และนักเขียนบทโทรทัศน์ชาวเยอรมัน
ผลงาน.
นักแสดง.
<templatestyles src="Div col/styles.css"/>
สิงคโปร์แอร์ไลน์ เที่ยวบินที่ 006

เหตุการณ์.
การออกเดินทาง.
เที่ยวบินที่ 006 ได้รับอนุญาตให้ออกเดินทางจากท่าอากาศยานนานาชาติไต้หวัน เถาหยวน ในเวลาประมาณ 23:18 น. ตามเวลาท้องถิ่น เครื่องบินมีผู้โดยสารและลูกเรือรวม 179 คน อย่างไรก็ตาม สภาพอากาศในขณะนั้นมีพายุไต้ฝุ่นเซียงเสินเข้ามาในพื้นที่ ทำให้ทัศนวิสัยลดลงอย่างมาก
ข้อผิดพลาดของนักบิน.
ในระหว่างที่เครื่องบินกำลังเคลื่อนตัวไปยังรันเวย์ นักบินได้ทำการออกเดินทางจากรันเวย์ 05R ซึ่งถูกปิดใช้งานและกำลังอยู่ในระหว่างการก่อสร้าง แทนที่จะเป็นรันเวย์ 05L ที่ได้รับการอนุญาต ขณะที่เครื่องบินเร่งความเร็ว นักบินไม่ทันสังเกตเห็นสิ่งกีดขวางบนรันเวย์ และเครื่องบินได้ชนเข้ากับเครื่องจักรกลหนักที่อยู่บนรันเวย์
ผลลัพธ์.
เครื่องบินแตกออกเป็นสามส่วนและเกิดเพลิงไหม้ ส่งผลให้มีผู้เสียชีวิต 83 คน และผู้รอดชีวิต 96 คน อุบัติเหตุครั้งนี้ถือเป็นการสูญเสียครั้งใหญ่ที่สุดในประวัติศาสตร์ของสายการบินสิงคโปร์ แอร์ไลน์ ผู้เสียชีวิตส่วนใหญ่อยู่ในส่วนหน้าของเครื่องบินในชั้นธุรกิจและชั้นหนึ่ง
การสืบสวน.
หลังจากเกิดเหตุการณ์ คณะกรรมการความปลอดภัยการบินแห่งไต้หวัน (ASC) ได้ทำการสืบสวนและพบว่าสาเหตุหลักของอุบัติเหตุคือความผิดพลาดของนักบินที่เลือกใช้รันเวย์ผิด นอกจากนี้ยังพบว่ามีปัจจัยอื่นๆ เช่น การขาดการประสานงานระหว่างนักบินและการจัดการจราจรทางอากาศที่ไม่เหมาะสม คณะกรรมการยังได้พบว่าป้ายบอกทางและไฟสัญญาณบนรันเวย์มีข้อบกพร่อง ซึ่งอาจเป็นสาเหตุเพิ่มเติมที่ทำให้นักบินเข้าใจผิด
ผลกระทบ.
ต่อครอบครัวผู้เสียชีวิตและผู้รอดชีวิต.
การสูญเสียครั้งนี้ส่งผลกระทบอย่างมากต่อครอบครัวของผู้เสียชีวิตและผู้รอดชีวิต หลายครอบครัวต้องเผชิญกับความสูญเสียที่ไม่สามารถแทนที่ได้ ผู้รอดชีวิตบางคนยังคงต้องต่อสู้กับความทรงจำและผลกระทบทางจิตใจจากเหตุการณ์นี้
ต่อสายการบินสิงคโปร์ แอร์ไลน์.
สิงคโปร์ แอร์ไลน์ ได้รับผลกระทบทางด้านภาพลักษณ์อย่างรุนแรงจากเหตุการณ์นี้ สายการบินได้ทำการตรวจสอบและปรับปรุงมาตรการความปลอดภัยภายในองค์กรอย่างเข้มงวด รวมถึงการฝึกอบรมนักบินให้เข้มงวดมากขึ้น นอกจากนี้ยังมีการปรับปรุงระบบการจัดการจราจรทางอากาศและการบอกทางบนรันเวย์เพื่อป้องกันไม่ให้เกิดอุบัติเหตุเช่นนี้ขึ้นอีก
ต่ออุตสาหกรรมการบิน.
เหตุการณ์นี้เป็นบทเรียนสำคัญสำหรับอุตสาหกรรมการบินทั่วโลก โดยหลายสายการบินและองค์กรด้านการบินได้นำข้อมูลจากการสืบสวนมาใช้ในการปรับปรุงมาตรการความปลอดภัย การสื่อสารระหว่างนักบินและการจัดการจราจรทางอากาศได้ถูกเน้นย้ำให้มีความชัดเจนและมีประสิทธิภาพมากขึ้น
บทสรุปและการเปลี่ยนแปลง.
เหตุการณ์นี้นำไปสู่การปรับปรุงมาตรการความปลอดภัยในสายการบินสิงคโปร์ แอร์ไลน์ และการฝึกอบรมนักบินให้เข้มงวดมากขึ้น นอกจากนี้ยังมีการปรับปรุงระบบการจัดการจราจรทางอากาศและป้ายบอกทางบนรันเวย์เพื่อป้องกันไม่ให้เกิดอุบัติเหตุเช่นนี้ขึ้นอีก เหตุการณ์นี้ยังเป็นการเตือนให้กับทุกสายการบินในการให้ความสำคัญกับความปลอดภัยในการบินมากยิ่งขึ้น
ปีเตอร์ เบลเกอร์

ปีเตอร์ เบลเกอร์ (10 กรกฎาคม ค.ศ. 1819 ที่ซานดัม – 24 มกราคม ค.ศ. 1878 ที่เดอะเฮก) นักมีนวิทยาและวิทยาสัตว์เลื้อยคลานและสัตว์สะเทินน้ำสะเทินบกชาวดัตช์ มีชื่อเสียงจากผลงานตีพิมพ์ชื่อ "Atlas Ichthyologique des Orientales Neerlandaises" ซึ่งเป็นบันทึกที่ได้จัดทำขึ้นระหว่างสำรวจพันธุ์ปลาในอินโดนีเซีย ตีพิมพ์ระหว่างปี ค.ศ. 1862 และ 1877
เบลเกอร์ทำงานเป็นศัลยแพทย์ทหารให้กับบริษัทอินเดียตะวันออกของเนเธอร์แลนด์ ระหว่างปี ค.ศ. 1842 ถึง 1860 โดยมีที่ตั้งอยู่ที่อินโดนีเซีย ระหว่างนั้นได้ทำงานเกี่ยวกับปลาควบคู่ไปกับงานในกองทัพด้วย โดยได้ตัวอย่างต้นแบบมาจากชาวประมงท้องถิ่น และยังได้จัดตั้งเครือข่ายของผู้ส่งตัวอย่างมาจากหลายพื้นที่ในเครือจักรภพต่าง ๆ ทั่วเกาะ
ระหว่างที่อยู่ในอินโดนีเซีย เบลเกอร์ได้สะสมตัวอย่างได้มากกว่า 12,000 ชิ้น ซึ่งส่วนใหญ่จัดแสดงอยู่ที่พิพิธภัณฑ์ธรรมชาติวิทยาที่ไลเดิน
หลังจากกลับมาถึงเนเธอร์แลนด์ในปี ค.ศ. 1860 เบลเกอร์ได้ตีพิมพ์ "Atlas Ichthyologique" ซึ่งเป็นการแสดงบัญชีที่ครอบคลุมของการศึกษาของตนในประเทศอินโดนีเซียที่มีกว่าภาพกว่า 1,500 ภาพ โดยได้รับการตีพิมพ์ใน 36 เล่มระหว่าง ปี ค.ศ. 1862 จนกระทั่งเสียชีวิตลงในปี ค.ศ. 1878 ระหว่างปี ค.ศ. 1977 และปี ค.ศ. 1983 สถาบันสมิธโซเนียนตีพิมพ์ผลงานทั้งหมด 10 เล่ม ส่วนเบลเกอร์ตีพิมพ์มากกว่า 500 เล่ม ซึ่งเป็นเอกสารเกี่ยวกับการอนุกรมวิธานสกุลใหม่ 511 สกุล และอีก 1,925 ชนิด 
นอกจากนี้แล้วเบลเกอร์ยังเป็นนักวิทยาสัตว์เลื้อยคลานและสะเทินน้ำสะเทินบก โดยอนุกรมวิธานอย่างน้อย 14 ชนิดของสัตว์เลื้อยคลาน ซึ่งส่วนใหญ่รวบรวมไว้ใน "Reptilien van Agam"
ในปี ค.ศ. 1855 เบลเกอร์ได้เข้าเป็นสมาชิกสมทบของราชบัณฑิตยสถานอักษรศาสตร์และวิทยาศาสตร์เนเธอร์แลนด์ และในปี ค.ศ. 1862 จึงได้เป็นสมาชิกเต็ม
หมาจิ้งจอกเบงกอล

"สำหรับหมาจิ้งจอกชนิดอื่นที่พบในอินเดีย ดูที่: หมาจิ้งจอกอินเดีย"
หมาจิ้งจอกเบงกอล หรือ หมาจิ้งจอกอินเดีย (ชื่อวิทยาศาสตร์: "Vulpes bengalensis") หมาจิ้งจอกชนิดหนึ่ง ที่พบได้ในประเทศอินเดียและใกล้เคียง นับว่าเป็นหมาจิ้งจอกแท้
หมาจิ้งจอกเบงกอล จัดเป็นสัตว์เฉพาะถิ่นที่พบได้ในประเทศอินเดียและปากีสถาน และตอนใต้ของบังกลาเทศ รวมถึงเนปาล เป็นหมาจิ้งจอกขนาดเล็ก มีขนสีเทา หัวและลำตัวรวมกันมีความยาวประมาณ 46 เซนติเมตร หางยาวเป็นพวงประมาณ 25 เซนติเมตร ปลายหางเป็นสีดำ น้ำหนักตัว 2.3–4.1 กิโลกรัม กินอาหารได้หลากหลายตั้งแต่ สัตว์ฟันแทะ, สัตว์เลื้อยคลาน, ปู, ปลวก, แมลง, นกขนาดเล็ก และผลไม้ 
เป็นสัตว์ขี้อาย มีความว่องไวปราดเปรียว พบได้ในเขตอุทยานแห่งชาติต่าง ๆ ในอินเดีย เช่น ลิตเติลเรนน์ออฟคุตช์ และเขตรักษาพันธุ์ลาป่าอินเดีย
รัฐธรรมนูญแห่งปรัสเซีย (ค.ศ. 1920)

รัฐธรรมนูญแห่งปรัสเซีย  ฉบับ ค.ศ. 1920 เป็นกรอบทางกฎหมายของเสรีรัฐปรัสเซีย รัฐซึ่งเป็นส่วนหนึ่งของสาธารณรัฐไวมาร์ รัฐธรรมนูญนี้ตั้งอยู่บนหลักการประชาธิปไตยแบบมีรัฐสภา ใช้บังคับในช่วง ค.ศ. 1918–1947 แทนที่รัฐธรรมนูญฉบับ ค.ศ. 1850 ในยุคที่ระบอบนาซีเรืองอำนาจ รัฐธรรมนูญนี้เสื่อมลงจนถึงขั้นที่แทบจะไร้ผล จนกระทั่งสิ้นสงครามโลกครั้งที่สอง รัฐธรรมนูญนี้ก็สิ้นผลบังคับลงโดยสิ้นเชิงเมื่อฝ่ายสัมพันธมิตรยุบเลิกปรัสเซียใน ค.ศ. 1947
รัฐธรรมนูญนี้กำหนดให้มีสภารัฐ (Landtag) เป็นสภานิติบัญญัติ สมาชิกมาจากการเลือกตั้งแบบสัดส่วน บุคคลทั้งหลายมีสิทธิเลือกตั้งถ้วนหน้าไม่ว่าชายหรือหญิง และมีคณะรัฐมนตรี (Staatsministerium) มีหัวหน้าเรียกว่า มุขมนตรี (Ministerpräsident) มาจากการเลือกตั้งและรับผิดชอบต่อสภารัฐ มุขมนตรีแต่งตั้งรัฐมนตรีคนอื่น ๆ และรับผิดชอบกำหนดนโยบายในการบริหาร แต่ไม่มีตำแหน่งประธานาธิบดี ซึ่งเป็นจุดต่างจากรัฐธรรมนูญไวมาร์ ระหว่างที่รัฐธรรมนูญนี้มีผลบังคับ ปรัสเซียได้ชื่อว่าเป็นรัฐที่มีเสถียรภาพและเป็นประชาธิปไตยที่สุดรัฐหนึ่งของสาธารณรัฐไวมาร์
ปลาสร้อยนกเขาไฟ

ปลาสร้อยนกเขาไฟ หรือ ปลาสร้อยนกเขาแดง หรือ ปลาสร้อยนกเขาสีเพลิง (ชื่อวิทยาศาสตร์: "Plectorhinchus albovittatus") ปลาทะเลชนิดหนึ่ง จำพวกปลาสร้อยนกเขา ในวงศ์ปลากะพงแสม (Haemulidae)
เมื่อยังเป็นปลาวัยอ่อน มีความสวยงามและมีลวดลายสีสันเหมือนกับปลาสร้อยนกเขาชนิดอื่น ๆ ด้วยมีแถบสีเหลืองตัดกับสีดำชัดเจน เมื่อโตเต็มที่แล้วจะค่อย ๆ เปลี่ยนเป็นสีน้ำผึ้งและค่อย ๆ ซีดจางลงกลายเป็นสีเทาเสมอกันทั้งตัว ขอบครีบท้ายกลายเป็นสีดำสนิท มีความยาวได้ถึง 100 เซนติเมตร (39 นิ้ว) นับเป็นปลาสร้อยนกเขาที่มีขนาดใหญ่ที่สุดในโลก 
พบกระจายพันธุ์ในมหาสมุทรอินเดียและแปซิฟิก ในน่านน้ำไทยพบทั้งฝั่งอ่าวไทยและทะเลอันดามัน แถบชายฝั่ง, แนวปะการัง รวมถึงแหล่งน้ำกร่อย เช่น ปากแม่น้ำหรือชะวากทะเล มีเลี้ยงเป็นปลาสวยงามรวมถึงจัดแสดงตามสถานแสดงพันธุ์สัตว์น้ำต่าง ๆ แต่ไม่ค่อยได้รับความนิยมเนื่องจากเป็นปลาขนาดใหญ่คล้ายปลาเศรษฐกิจมากกว่า และสีสันไม่สวย ทั้งที่เป็นปลาที่มีอุปนิสัยกินง่าย แต่มีนิสัยก้าวร้าว หวงถิ่น จนถึงขนาดไล่กัดปลาตัวอื่นร่วมตู้ถึงกับตายได้ ด้วยในธรรมชาติเป็นปลาที่ออกหากินตามลำพังหรือเป็นคู่ก็มีพบไม่มาก
พิมพ์ลักษณ์ กมลเพชร

พิมพ์ลักษณ์ กมลเพชร (ชื่อเล่น: โหน่ง) เป็นนักแสดง และนักร้องหญิงชาวไทย เริ่มต้นจากการแสดงละครเวทีเรื่อง "วิมานเมือง" ของถกลเกียรติ วีรวรรณ ภายหลังเป็นศิลปินเดี่ยวภายใต้สังกัดเบเกอรี่มิวสิค ออกอัลบั้มเดี่ยวจำนวน 2 ชุด และอัลบั้มพิเศษจำนวนหลายชุดเช่นกัน ซึ่งในอัลบั้มยังได้วง P.O.P. มารับหน้าที่เป็นโปรดิวเซอร์ให้อีกด้วย โดยมีเพลงที่สร้างชื่อเสียงให้กับเธอในระยะเวลานั้น ได้แก่ เพลง คนเดียวจริง ๆ, ฉันชอบเธอ, เธอที่แสนดี และเพลง ยังรักเธอ เป็นต้น
ภายหลังได้รวมกลุ่มวงดนตรีกับเพื่อน ๆ ในชื่อ "วีนัส บัตเตอร์ฟลาย (Venus Butterfly)" ภายใต้สังกัดเลิฟอีส ก่อนจะย้ายเข้าสังกัดสไปซีดิสก์ เป็นวงดนตรีหญิงล้วน แนวร็อก พังก์ อินดีร็อก ประกอบด้วยสมาชิกทั้งหมด 5 คน คือ โหน่ง, เหน่ง, เคธี่, ตาล และอ๋อม โดยพิมลักษณ์ เป็นนักร้องนำของวง และทางวงดนตรียังได้โกอินเตอร์ ออกซิงเกิลในต่างประเทศอีกด้วย
ด้านชีวิตส่วนตัว สำเร็จการศึกษา สถาบันวิจัยประชากรและสังคม มหาวิทยาลัยมหิดล เธอมีน้องสาวซึ่งเป็นสมาชิกวงวีนัส บัตเตอร์ฟลายอีกด้วย คือ "เหน่ง-นิจกานต์ กมลเพชร" ด้านชีวิตครอบครัว สมรสกับ นายไบรอันท์ ชิปแมน (อังกฤษ: Brian Shipman) เมื่อวันที่ 4 เมษายน พ.ศ. 2558 โดยใช้ชีวิตร่วมกันอยู่ที่ ออร์แลนโด รัฐฟลอริดา
เดอะเมาน์ที

แจ็กเคส โรเจอ จูเนียร์ (Jacques Rougeau Jr.; 13 มิถุนายน ค.ศ. 1960) เป็นนักมวยปล้ำอาชีพที่เกษียณอายุชาวฝรั่งเศส-แคนาดาที่รู้จักในการร่วมงานกับ World Wrestling Federation ในยุค 1980 และ 1990 เขาเริ่มอาชีพของเขาโดยการต่อสู้ภายใต้ชื่อที่แท้จริงของเขาเป็นส่วนหนึ่งของแท็กทีมกับพี่ชายของเขา Raymond Rougeau กับคนที่เขาเป็นอดีตแชมป์ WWF Tag Team Champion ร่วมกัน (แม้จะไม่เป็นทางการ) ต่อมาได้เริ่มอาชีพปล้ำเดี่ยวใช้นามว่า เดอะเมาน์ที (The Mountie) เป็นอดีตแชมป์ WWF Intercontinental Heavyweight Championship 1สมัย หลังจากนั้นเขาได้ก่อตั้งทีม The Quebecers ร่วมกับ Pierre Ouellet และเป็นอดีตแชมป์แท็กทีม WWF 3สมัย
เคน แชมร็อก

เคนเน็ธ เวย์น "เคน" แชมร็อก (Kenneth Wayne "Ken" Shamrock) (เกิด 11 กุมภาพันธ์ 1964) เป็นชาวอเมริกันศิลปินผสมการต่อสู้ที่สุดปแชมป์ (UFC) ของชาวนาและนักมวยปล้ำอาชีพ เขากลายเป็นหนึ่งในดาวที่ใหญ่ที่สุดในประวัติศาสตร์ของศิลปะการต่อสู้ผสมวัสดุบุหลังคากว่า 15 กิจกรรมหลักและกิจกรรมร่วมหลักใน UFC และความภาคภูมิใจปประชันระหว่างหลักสูตรของอาชีพของเขาและการตั้งค่าการบันทึกค่าใช้จ่ายต่อการดูจำนวนมากที่มีเขา การวาดภาพการใช้พลังงาน แชมร็อกเป็นที่ยอมรับอย่างกว้างขวางว่าเป็นตำนานและไอคอนในการเล่นกีฬาของศิลปะการต่อสู้แบบผสม แชมร็อกเป็นชื่อผู้ชายที่อันตรายที่สุดในโลกข่าวเอบีซีในสิทธิพิเศษ "โลกของสิ่งที่อันตรายมากที่สุด" ในช่วงต้นของอาชีพของเขา UFC ชื่อเล่นซึ่งได้ติดเป็นชื่อเล่นของเขา
แชมร็อกกลายเป็นที่รู้จักในช่วงต้นใน UFC สำหรับการแข่งขันของเขาด้วยรอยซ์เกรซี่ หลังจากที่ต่อสู้เพื่อวาดด้วยเกรซี่ใน Superfight สถาปนาเขากลายเป็นคนแรกแชมป์ UFC Superfight หลังจากเอาชนะแดนเวิร์นที่ UFC 6; ชื่อในที่สุดก็เปลี่ยนชื่อเป็นแชมป์ UFC เมื่อประเภทน้ำหนักที่ถูกแนะนำให้รู้จักกับ UFC เขายังเป็นคนแรกแชมป์วีคต่างประเทศในประเทศญี่ปุ่นชนะชื่อของกษัตริย์แห่ง Pancrase ในช่วงรัชสมัยของเขาในฐานะ UFC Superfight แชมป์เขาได้รับการยอมรับอย่างกว้างขวาง # 1 ผสมศิลปะศิลปินในโลก แชมร็อกยังได้รับการจัดอันดับโดยภายในวีคให้เป็นหนึ่งใน 10 อันดับแรกที่ยิ่งใหญ่ที่สุดผสมศิลปะการต่อสู้สู้ของเวลาทั้งหมด แชมร็อกเป็นผู้ก่อตั้งของถ้ำสิงโตผสมค่ายฝึกอบรมศิลปะการต่อสู้ นอกจากนี้เขายังเป็นพี่ชายลูกบุญธรรมเก่าของอดีต UFC แชมป์มิดเดิ้ลแฟรงก์แชมร็อก
นอกเหนือไปจากการผสมศิลปะอาชีพของเขาแชมร็อความสุขความสำเร็จอย่างมากในมวยปล้ำอาชีพในช่วงกรุของเขากับ WWF และ TNA ท่ามกลางรางวัลอื่นๆ เขาเป็นเวลาหนึ่ง NWA แชมป์โลกเฮฟวี่เวทครั้งเดียว wwf ทวีปแชมป์ครั้งเดียว wwf แท็กทีมแชมป์และ 1998 WWF กษัตริย์แห่งแหวน แชมร็อพาดหัวเหตุการณ์จ่ายต่อหลายมุมมองทั้ง WWF และ TNA
มีฮาอิล คูตูซอฟ

มีฮาอิล อีลลารีโอโนวิช โกเลนิชเชฟ-คูตูซอฟ  เป็นจอมพลแห่งจักรวรรดิรัสเซีย เป็นนายทหารและนักการทูตมือดีที่สุดนายหนึ่งของรัสเซียในช่วงสามกษัตริย์ของราชวงศ์โรมานอฟ คือ: พระนางเจ้าเยกาเจรีนาที่ 2, จักรพรรดิพอลที่ 1 และ จักรพรรดิอเล็กซานเดอร์ที่ 1 ในช่วงรับราชการทหารของเขานั้นเป็นช่วงขาขึ้นของรัสเซีย เขาเข้าร่วมสงครามมากมายและถูกกล่าวว่าเป็นหนึ่งในแม่ทัพที่เยี่ยมที่สุดในรัชสมัยพระนางเจ้าเยกาเจรีนาที่ 2 นอกจากนี้ยังมีส่วนร่วมในสงครามรัสเซีย-ตุรกีถึงสามครั้งและรวมถึงสงครามนโปเลียน 
จอมพลคูตูซอฟสร้างผลงานที่สุดในช่วงที่ฝรั่งเศสรุกรานรัสเซีย ค.ศ. 1812 กองทัพรัสเซียในบัญชาของคูตูซอฟปะทะกับกองทัพใหญ่ของจักรพรรดินโปเลียนในยุทธการที่โบโรดีโน แม้ว่ารัสเซียพ่ายแพ้ทางยุทธวิธีในศึกครั้งนี้ แต่ก็พร่ากำลังรบของฝรั่งเศสได้มหาศาล ต่อมาในวันที่ 1 กันยายนปีเดียวกัน คูตูซอฟสั่งถอนสรรพกำลังและประชากรทั้งหมดออกจากมอสโก ทอดทิ้งมอสโกให้เป็นเมืองร้าง
กองทัพนโปเลียนเข้ายึดมอสโกที่ว่างเปล่า ท้ายที่สุดนโปเลียนรอไม่ไหวจึงส่งทูตมาเจรจากับคูตูซอฟ คูตูซอฟไม่ให้คำตอบใด ท้ายที่สุด ฤดูหนาวในรัสเซียบีบบังคับให้นโปเลียนเลิกปฏิบัติการและถอนทัพกลับฝรั่งเศส คูตูซอฟตามตีกองทัพฝรั่งเศสที่อ่อนแอจากอากาศหนาวจัด ความปราชัยครั้งนี้ทำให้อำนาของนโปเลียนอ่อนแอลงอย่างมาก คูตูซอฟได้รับบำเหน็จความชอบ เขาได้รับการอวยยศเป็นเจ้าชายสโมเลนสค์ หลังขับไล่พวกฝรั่งเศสออกจากรัสเซียเพียงไม่กี่เดือน คูตูซอฟก็ถึงแก่อนิจกรรมด้วยอาการป่วย ในวันที่ 28 เมษายน 1813 ณ บุนซ์เลา, ประเทศปรัสเซีย (ปัจจุบันอยู่ในโปแลนด์) สิริอายุ 67 ปี 
อนุสาวรีย์ของเขาถูกสร้างขึ้นในมอสโกในปี 1973 เพื่อรำรึกถึงวีรกรรมในสงครามปี 1812 นอกจากนี้ยังมีการตั้งชื่อเครื่องอิสริยาภรณ์ของสหภาพโซเวียตและสหพันธรัฐรัสเซียเป็นชื่อเขาอีกด้วย นโปเลียนเคยเรียกเขาว่าเป็น "จิ้งจอกเฒ่าเจ้าเล่ห์ทางเหนือ"
ปลากดหัวเสียมสาละวิน

ปลากดหัวเสียมปลาสะวิน (ชื่อวิทยาศาสตร์: "Sperata acicularis") เป็นปลาหนังจำพวกปลากดหัวเสียมหรือปลาแก๊ดชนิดหนึ่ง ในวงศ์ปลากด (Bagridae) มีลักษณะสำคัญ คือ ส่วนหัวและจะงอยปากยื่นยาวมากที่สุดในกลุ่มปลากดทั้งหมด หัวแบนราบเล็กน้อย ลำตัวทรงกระบอก แต่ด้านหลังยกสูง และเรียวไปทางด้านท้าย ตาเล็กอยู่ด้านบนของหัว ริมฝีปากตัดตรงอยู่ปลายสุดของจะงอยปาก หนวดที่ริมฝีปากยาวมาก ครีบหลังไม่มีก้านครีบแข็ง ครีบไขมันยาวมาก ครีบหางใหญ่เว้าลึก ตัวมีสีเทาอมฟ้า หรือเขียวอ่อน ด้านท้องสีจาง ครีบสีจาง ครีบไขมันมีดวงสีดำเด่น ขอบขาวที่ตอนปลายท้ายสุด ครีบหางมีสีแดงเรื่อ ๆ 
ขนาดพบใหญ่สุดถึง 1 เมตร ขนาดที่พบทั่วไป 50 เซนติเมตร จับได้โดยเบ็ดราว ข่ายลอย พบเฉพาะในแม่น้ำสาละวินและสาขา, แม่น้ำตะนาวศรี รวมถึงแม่น้ำอิรวดี และแม่น้ำพะโค ในประเทศพม่า นิยมบริโภคในท้องถิ่นโดยปรุงสด ในประเทศไทยมักถูกจับขึ้นขายในท้องตลาดของจังหวัดแม่ฮ่องสอน และอำเภอแม่สอด จังหวัดตาก เป็นครั้งคราว เนื้อมีรสชาติดีพบมีการทำรังวางไข่โดยขุดแอ่งขนาดเส้นผ่าศูนย์กลาง 1 เมตร และเลี้ยงลูกอ่อนถึงขนาด 3–4 เซนติเมตร หรืออาจจะใหญ่กว่า แต่ตัวผู้หรือตัวเมียเป็นผู้เลี้ยงยังไม่ทราบแน่ชัด รังที่พบอยู่ในระดับความลึกประมาณ 2 เมตร ในเดือนเมษายน ที่แม่น้ำปายมีพื้นเป็นทรายปนโคลนมีกรวดปนและใกล้กับกองหิน
นอกจากนี้แล้ว ปลากดหัวเสียมสาละวินยังนิยมเลี้ยงเป็นปลาสวยงามอีกด้วย
ปลาเสือตออินโดนีเซีย

ปลาเสือตออินโดนีเซีย หรือที่นิยมเรียกสั้น ๆ ว่า ปลาเสือตออินโด (ชื่อวิทยาศาสตร์: "Datnioides microlepis") ปลาน้ำจืดชนิดหนึ่ง จำพวกปลาเสือตอ มีรูปร่างคล้ายกับปลาเสือตอทั่วไป คือ เป็นปลากินเนื้อในกลุ่มปลากะพง หากินในเวลากลางคืน พฤติกรรมในธรรมชาติชอบที่จะลอยตัวอยู่นิ่ง ๆ ในระดับกลางน้ำหรือหลบอยู่ตามตอไม้หรือวัสดุต่าง ๆ ใต้น้ำ
เดิมเคยถูกรวมเป็นชนิดเดียวกับปลาเสือตอลายใหญ่ ("D. pulcher") ซึ่งพบในพื้นที่ภาคกลางของประเทศไทย รวมถึงตามลำน้ำโขง แต่ในปี ค.ศ. 1998 ได้ถูกจำแนกออกเป็นชนิดต่างหากจากมอริส ก็อตลา มีลายสีดำแถบใหญ่พาดลำตัวในแนวตั้ง 5–6 แถบทั้งสองข้างเหมือนกับปลาเสือตอลายใหญ่ หรืออาจมีถึง 8 แถบ โดยแบ่งช่องว่างระหว่างเส้นได้ชัดส่วนชัดเจน แถบเส้นที่ 3 เริ่มต้นตรงกับก้านครีบหลังก้านแข็งชิ้นแรก โดยมีความแตกต่างจากปลาเสือลายใหญ่สำคัญ คือ แถบดำที่โคนครีบหางแถบแรกเชื่อมกับแถบดำแถบที่ 5 และหลายครั้งจะพบว่าเป็นลายที่ขาดตอน ไม่เชื่อมต่อกัน และมีขนาดรูปร่างที่เล็กกว่าปลาเสือตอลายใหญ่ รวมถึงสีลำตัวโดยรวมก็ซีดจางกว่า หรือบางตัวอาจถึงขั้นเป็นสีดำ แต่สีเหล่านี้สามารถเปลี่ยนไปได้ตามสภาพแวดล้อมและสภาพอารมณ์ของปลา หรือบางตัวลายแถบอาจจะเป็นเพียงลายแซมแทรกขึ้นมา ไม่ปรากฎเห็นชัดเจน ซึ่งต่างจากปลาเสือตอลายใหญ่
เป็นปลาที่พบในประเทศอินโดนีเซีย เช่น เกาะสุมาตรา และกาลีมันตัน พบได้ในพื้นที่น้ำจืดและน้ำกร่อย นิยมเลี้ยงเป็นปลาสวยงาม ในปลาที่มีแถบ 8 แถบเรียกว่า "ปลาเสือตอลายคู่" มีปริมาณในธรรมชาติลดลง และยังไม่ประสบความสำเร็จในการเพาะขยายพันธุ์ในที่เลี้ยง
ปลาเสือเยอรมัน

ปลาเสือเยอรมัน (ชื่อวิทยาศาสตร์: "Gymnocorymbus ternetzi") เป็นปลาน้ำจืดขนาดเล็กชนิดหนึ่ง จำพวกปลาเตตร้า ในวงศ์ปลาคาราซิน (Characidae)
เป็นปลาขนาดเล็ก หลังช่องเหงือกมีแถบสีดำ 2 แถบ ชายครีบก้นยาว เกล็ดเป็นประกายสีเงิน สภาพลำตัวค่อนข้างใส ท้ายลำตัวโดยเฉพาะครีบก้นเป็นสีดำ พบกระจายพันธุ์ตามแม่น้ำสายต่าง ๆ และปากแม่น้ำ ในทวีปอเมริกาใต้ เช่น เปรู, โบลิเวีย, อาร์เจนตินา, บราซิล และปารากวัย 
ขนาดโตเต็มที่ประมาณ 6 เซนติเมตร (2.4 นิ้ว) เป็นปลาที่นิยมเลี้ยงกันเป็นปลาสวยงาม โดยเลี้ยงเป็นฝูงในตู้ไม้น้ำ เป็นปลาที่มีการเพาะเลี้ยงกันอย่างหลากหลายรวมถึงในประเทศไทย บางครั้งมีการฉีดสีเป็นสีต่าง ๆ ลงในตัวปลา รวมถึงตัดต่อพันธุกรรมให้เป็นปลาเรืองแสงด้วย
เกวลิน ศรีวรรณา

เกวลิน ศรีวรรณา ชื่อเล่น ยีน (12 กุมภาพันธ์ พ.ศ. 2535 –) เป็นนักแสดงและนางงามชาวไทย ลูกสาวชลัท ศรีวรรณา ผู้กำกับภาพยนตร์ และเล็ก - อณัญญา ศรีวรรณา สำเร็จการศึกษาระดับมัธยมศึกษาที่โรงเรียนพระมารดานิจจานุเคราะห์ เคยศึกษาปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร วิชาเอกนาฏศิลป์สากล และได้ย้ายที่เรียนมาศึกษาที่วิทยาลัยนิเทศศาสตร์ มหาวิทยาลัยรังสิต สาขาวิชาสื่อสารการตลาด จนสำเร็จการศึกษา ได้รับเกียรตินิยมอันดับ 1 เริ่มเข้าสู่วงการบันเทิง จากการประกวดมิสยูนิเวิร์สไทยแลนด์ 2555 โดยได้ตำแหน่งรองชนะเลิศอันดับ 2 และนางงามสุขภาพดี โดยที่ก่อนหน้านั้น เธอเคยคว้ามงกุฎเพชร รางวัลมิสแคนนอนยูลีก 2010 เมื่อ พ.ศ. 2553
ฌูแซ อัลดู

ฌูแซ อัลดู ดา ซิลวา โอลีเวย์รา จูเนียร์  เกิดเมื่อวันที่ 9 กันยายน ค.ศ. 1986 เป็นนักต่อสู้แบบผสมชาวบราซิล สังกัดในอัลติเมทไฟต์ติงแชมเปียนชิพ
ยูเอฟซี 200

ยูเอฟซี 200  เป็นการแข่งขันศิลปะการต่อสู้แบบผสม จัดขึ้นโดยอัลติเมทไฟต์ติงแชมเปียนชิพ (ยูเอฟซี) ในวันที่ 9 กรกฎาคม ค.ศ. 2016 ที่ทีโมบายล์อารีนา ในย่านลาสเวกัสสตริป เมืองพาราไดซ์, เนวาดา
อันทิลดอว์น

อันทิลดอว์น  เป็นวิดีโอเกมผจญภัยแนวสยองขวัญเอาชีวิตรอด และเป็นละครเชิงโต้ตอบ (interactive drama) พัฒนาโดยซูเปอร์แมสซิฟเกมส์ และจำหน่ายโดยโซนี่คอมพิวเตอร์เอ็นเตอร์เทนเมนต์ สำหรับเครื่องเล่นเพลย์สเตชัน 4 เติมกำหนดออกขายบนเครื่องเล่นเพลย์สเตชัน 3 และรองรับคุณสมบัติเพลย์สเตชันมูฟ แต่เกมกลับมาเปิดตัวว่าจำหน่ายเฉพาะบนเครื่องเพลย์สเตชัน 4 ในเดือนสิงหาคม ค.ศ. 2014 เกมออกวางขายทั่วโลกในเดือนสิงหาคม ค.ศ. 2015
"อันทิลดอว์น"มีฉากในแคนาดาภาคตะวันตก เป็นเรื่องราวของกลุ่มวัยรุ่นแปดคนที่ตัดสินใจมาพักร้อนในกระท่อมแห่งหนึ่งที่ภูเขาแบล็กวูด เป็นเวลาหนึ่งปีพอดีหลังเด็กสาวสองคนที่เป็นพี่น้องได้หายตัวไป ไม่นานหลังมาถึง กลุ่มวัยรุ่นพบว่าตนถูกบางสิ่งที่อยู่ในภูเขาลอบทำร้ายถึงขั้นแก่ชีวิต พวกเขาทั้งหมดจำเป็นต้องรอดก่อนย่ำรุ่ง ตลอดการผจญภัย ผู้เล่นจะได้เล่นตัวละครทั้งแปดตัวที่มีบุคลิกและความสัมพันธ์ที่แตกต่าง และสามารถเปลี่ยนแปลงได้ ผ่านการที่ผู้เล่นต้องตัดสินใจครั้งสำคัญขณะที่เนื้อเรื่องดำเนินไปในแต่ละตอน โดยการตัดสินใจบางเหตุการณ์จะกระทบกับผลลัพธ์ของเกม นำไปสู่ฉากจบที่แตกต่างกัน
"อันทิลดอว์น" ได้รับการตอบรับที่ดีจากนักวิจารณ์ โดยถูกยกย่องในเรื่องภาพ กลไกตัวเลือก ความสยองขวัญ ดนตรี ตัวละคร การพากย์เสียง และการออกแบบระบบเกม คำวิจารณ์ส่วนใหญ่จะเกี่ยวกับเนื้อเรื่องในครึ่งหลัง มุมกล้อง การเคลื่อนไหวของตัวละคร และเนื้อเรื่องบางส่วนที่เป็นเส้นตรง
ความสำเร็จทำให้เกิดภาคแยกทั้งภาคต้นในเครื่องเพลย์สเตชัน วีอาร์ "อินเพเชี่ยนท์" เล่าเหตุการณ์ของคนไข้และผู้รอดชีวิตในโรงพยาบาลทางจิตภายในภูเขาแบล็ควูด และ "อันทิลดอว์น รัชออฟบลัด" ที่เป็นเกมแนว Rail Shooter ที่นำคอนเซปต์ของเกมมาดัดแปลงเป็นเกมยิง นอกจากนี้ "เดอะ ควอร์รี่" ยังเป็นเกมที่สืบทอดทางจิตวิญญาณในภายหลังด้วย
ฉบับรีมาสเตอร์และขยายปรับปรุงเนื้อเรื่องถูกลงให้กับ PC และ PS5 
ภาพยนตร์ดัดแปลง.
ในปี 2024 โซนี่ พิคเจอร์ ประกาศว่า "อันทิลดอว์น" จะถูกนำมาสร้างเป็นภาพยนตร์สยองขวัญเหนือธรรมชาติที่อยู่ในจักรวาลเดียวกับวิดีโอเกมโดยจะเล่าผ่านกลุ่มวัยรุ่น 6 คนที่ต้องเผชิญหน้ากับวังวนที่ตายแล้วฟื้นได้เพียงแค่ 13 ครั้ง และทุกวังวนล้วนมีอันตรายถึงตายให้พวกเขาหาคำตอบและต้องรอดก่อนย่ำรุ่ง กำหนดฉาย 26 เมษายน 2025 (ในประเทศไทย 8 พฤษภาคม ในชื่อไทย ต้องรอดก่อนย่ำรุ่ง) โดยผู้กำกับ เดวิด เอฟ. แซนด์เบิร์ก แบลร์ บัตเลอร์ และ แกรี่ ดาวเบอร์แมน รับหน้าที่เขียนบทภาพยนตร์ ทั้งสองรับหน้าที่กำกับเขียนบท แอนนาเบลล์ กำเนิดตุ๊กตาผี 
ภาพยนตร์จะบอกเล่าในปี 2024 เหตุการณ์ 9 ปีหลังเหตุการณ์ในวิดีโอเกม และเปิดเผยความจริงของจักรวาลและตัวละครของ ดร.อลัน เจ ฮิลล์ ผู้เป็นจิตแพทย์ของตัวละครจอชที่ปรากฏตัวในเรื่อง
ระเบียบงานสารบรรณ

ระเบียบงานสารบรรณ  เป็นข้อกำหนดมาตรฐานการเขียนและออกแบบเอกสาร ไม่ว่าเพื่อใช้ทั่วไป หรือเพื่อวัตถุประสงค์เจาะจง เช่น ภายในองค์การ ในข่ายงาน ฯลฯ
ระเบียบงานสารบรรณวางรูปแบบเอกสารเพื่อยกระดับการสื่อสาร สร้างความมั่นใจว่าเอกสารจะไม่ลักลั่น และกำหนดแนวปฏิบัติที่ดีที่สุดทั้งในการใช้เอกสาร การเรียบเรียงเอกสาร การจัดพิมพ์ อักขรวิธี และองค์ประกอบอื่น ๆ นอกจากนี้ สำหรับเอกสารทางวิชาการ ระเบียบงานสารบรรณอาจกำหนดเรื่องอื่นอีก เช่น การอ้างอิง การวิจัย การเปิดเผยข้อมูล การปฏิบัติตามมาตรฐานทางวิชาการ จริยธรรมเกี่ยวกับเจ้าของผลงาน ฯลฯ
ระเบียบงานสารบรรณพบได้ทั้งในการใช้งานทั่วไปและเฉพาะทาง ทั้งสำหรับผู้อ่านและผู้เขียนเอกสาร ตลอดจนสำหรับนักเรียน นักวิชาการ และผู้ปฏิบัติงานในสาขาต่าง ๆ เช่น แพทยศาสตร์ วารสารศาสตร์ นิติศาสตร์ รัฐศาสตร์ ธุรกิจ อุตสาหกรรมเฉพาะทาง ฯลฯ
ดีไซเนอร์

ซิดนีย์ โรเยล เซลบี ที่ 3  หรือ ดีไซเนอร์  เป็นนักร้องฮิปฮอปชาวอเมริกันจากบรุกลิน รัฐนิวยอร์ก เขามีชื่อเสียงจากซิงเกิลเปิดตัว "แพนด้า" ขึ้นอันดับหนึ่งในชาร์ตบิลบอร์ดฮอต 100 เมื่อเดือนกุมภาพันธ์ ค.ศ. 2016 แร็ปเปอร์ชาวอเมริกัน คานเย เวสต์ (ที่ใส่ดนตรีเพลง "แพนดา" ลงในอัลบั้ม"เดอะไลฟ์ออฟพาโบล") ประกาศว่าดีไซเนอร์เซ็นสัญญากับสังกัดกูดมิวสิก ภายใต้ค่ายเพลงเดฟแจมเรคอร์ดิงส์
หลุยส์ โบนาปาร์ต

พระเจ้าโลเดอไวก์ที่ 1 แห่งฮอลแลนด์ หรือ หลุยส์ นโปเลียน โบนาปาร์ต  หรือชื่อเกิดคือ ลุยจี บูโอนาปาร์เต  เป็นขุนนางแห่งจักรวรรดิฝรั่งเศสและเป็นกษัตริย์แห่งฮอลแลนด์ระหว่าง ค.ศ. 1806–1810 พี่ชายของเขาคือนโปเลียน โบนาปาร์ต จักรพรรดิฝรั่งเศสพระองค์แรก และโอรสของเขาคือจักรพรรดินโปเลียนที่ 3 ซึ่งเป็นจักรพรรดิฝรั่งเศสพระองค์สุดท้ายของฝรั่งเศส
เขาได้รับแต่งตั้งจากจักรพรรดินโปเลียนที่ 1 ให้เป็นกษัตริย์แห่งฮอลแลนด์ซึ่งเป็นรัฐบริวารของฝรั่งเศสในวันที่ 5 มิถุนายน ค.ศ. 1806 แต่เขาสละราชสมบัติในวันที่ 1 กรกฎาคม ค.ศ. 1810 เขาก็มียศเป็นเจ้าชายแห่งฝรั่งเศสและต้องแสวงหาที่ลี้ภัยทางการเมือง ซึ่งจักรพรรดิฟรันซ์ที่ 1 แห่งออสเตรียก็เสนอที่ลี้ภัยให้เขา เขาจึงไปลี้ภัยอยู่ในกราซอย่างเงียบ ๆ ระหว่างปี ค.ศ. 1811–1813 จนกระทั่งเมื่อมีการฟื้นฟูราชวงศ์บูร์บง เขาก็ถูกริบฐานันดรราชวงศ์ และดำรงยศเป็น เคานต์แห่งแซ็ง-เลอ
ซินนิสเตอร์ซิกซ์

ซินนิสเตอร์ซิกซ์  เป็นกลุ่มตัวร้ายในการ์ตูนเรื่องสไปเดอร์แมน โดยสาเหตุที่ด็อกเตอร์ออกโตปุสได้แพ้สไปเดอร์แมน 3 ครั้งติดต่อกันจึงเกิดควานแค้นและก่อตั้งกลุ่มเพื่อที่ว่าถ้าวายร้ายคนใดต้องการที่จะล้มสไปเดอร์แมนให้ได้ก็จะมาร่วมกลุ่มเพื่อที่จะรวมพลังกันโค่นล้มสไปเดอร์แมนให้จงได้ ซึ่งกลุ่มนี้มีสมาชิกหลักทั้งหมด 6 คนแต่จะเปลี่ยนสมาชิกและจำนวนสมาชิกไปเรื่อยๆ เพราะด้วยเหตุที่ว่ามีวายร้ายอยู่หลายคนที่ต้องการจะโค่นล้มสไปเดอร์แมนให้ได้จึงพากันรวมกลุ่มจนต้องเพิ่มจำนวนสมาชิกไปในบางครั้ง ซึ่งมีจำนวนสมาชิก 5 แบบคือ 6 คน 7 คน 12 คน 16 คน และ 66 คน
จีเอสเค พีแอลซี

จีเอสเค พีแอลซี  เป็นบริษัทยาจากสหราชอาณาจักร มีสำนักงานใหญ่อยู่ที่เบรนต์ฟอร์ด ลอนดอน ในปี ค.ศ. 2019 แกล็กโซสมิธไคลน์เป็นบริษัทยาที่ใหญ่เป็นอันดับ 6 ของโลก (รองจากบริษัทไฟเซอร์, โนวาร์ติส, ฮอฟฟ์แมน-ลา โรช, ซาโนฟี และเมอร์ค)
จีเอสเคมีชื่อเดิมว่าแกล็กโซสมิธไคลน์ พีแอลซี (GlaxoSmithKline plc) ก่อตั้งในปี ค.ศ. 2000 จากการรวมกิจการระหว่างแกล็กโซ เวลล์คัมกับสมิธไคลน์ บีแชม ทั้งสองบริษัทประกาศจะรวมกิจการช่วงเดือนมกราคม ค.ศ. 2000 ก่อนจะบรรลุข้อตกลงในเดือนธันวาคม ปีเดียวกัน ในปี ค.ศ. 2001 แกล็กโซสมิธไคลน์เข้าซื้อกิจการบล็อกดรัก (Block Drug) บริษัทยาจากนครเจอร์ซีย์ด้วยมูลค่า 1.24 พันล้านดอลลาร์สหรัฐ ต่อมาในปี ค.ศ. 2009 แกล็กโซสมิธไคลน์เข้าซื้อกิจการสตีเฟลแล็บอราตอรีส์ บริษัทเภสัชภัณฑ์ด้านผิวหนังด้วยมูลค่า 3.6 พันล้านดอลลาร์สหรัฐ ในเดือนพฤศจิกายน ปีเดียวกัน แกล็กโซสมิธไคลน์ร่วมลงทุนกับบริษัทยาไฟเซอร์ ตั้งกิจการ ViiV Healthcare เพื่อการวิจัยด้านเอชไอวี ต่อมาในเดือนพฤษภาคม ค.ศ. 2022 แกล็กโซสมิธไคลน์เปลี่ยนชื่อเป็นจีเอสเค
จีเอสเคพัฒนาและผลิตยาหลายชนิด เช่น Advair (ยารักษาหอบหืด), Augmentin (ยาปฏิชีวนะ) และ Mosquirix (วัคซีนรักษาโรคมาลาเรีย) รวมถึงยาสีฟันเซนโซไดน์ (Sensodyne) และอควาเฟรช (Aquafresh) นอกจากนี้บริษัทยาก่อนที่จะรวมเป็นแกล็กโซสมิธไคลน์ยังพัฒนายาที่อยู่ในบัญชียาหลักขององค์การอนามัยโลก (WHO Model List of Essential Medicines) หลายชนิด เช่น อะม็อกซีซิลลิน, เมอร์แคปโตพิวรีน, ไพริมีทามีน, ซิโดวูดีน
เท่าที่รู้คือฉันรักเธอ

"เท่าที่รู้คือฉันรักเธอ" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประกอบละครเรื่อง สื่อริษยา ประพันธ์เนื้อร้องและแต่งทำนองโดย พิชิต บัณฑิตเลิศรักษ์ และเรียบเรียงโดย วินัย ไตรนทีภักดี ออกจำหน่ายในวันที่ 1 เมษายน พ.ศ. 2558
เนื้อหาของเพลงเกี่ยวกับคนที่ต้องแยกทางจากคนรักไป ทั้ง ๆ ที่เราทั้งคู่ยังรักและมีความรู้สึกดี ๆ ให้กันและกันอยู่ ส่วนมิวสิควีดีโอนี้ได้พิม พิมพ์จิรา เจริญลักษณ์ หรือสาวงาม “ซัมเมอร์” จากซีรีส์ “สงครามนางงาม” มาเป็นนางเอกในมิวสิควีดีโอนี้
การตอบรับ.
เพลง "เท่าที่รู้คือฉันรักเธอ" ติดอันดับสูงสุด 6 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คนที่ไม่คู่ควร

"คนที่ไม่คู่ควร" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประกอบละครเรื่อง เพื่อเธอ ประพันธ์เนื้อร้อง-แต่งทำนอง และเรียบเรียงโดย S-ter (กร กีรติกวีกาญจน์) ออกจำหน่ายในวันที่ 25 มกราคม พ.ศ. 2559
เนื้อหาเพลงก็จะเป็นมุมมองความรักของผู้ชายที่โตขึ้นและเข้าใจความรัก เมื่อรู้ว่าตัวเองต่ำต้อย ไม่คู่ควรกับคนที่รักก็ยอมรับความจริงและทำทุกอย่างเพื่อให้ความสุข
การตอบรับ.
เพลง "คนที่ไม่คู่ควร" ติดอันดับสูงสุด 3 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 23 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มัสยิดบางหลวง

มัสยิดบางหลวง (บ้างเรียก กุฎีโต๊ะหยี, กุฎีขาว) เป็นมัสยิดทรงไทย ตั้งอยู่บริเวณชุมชนริมคลองบางหลวง แขวงวัดกัลยาณ์ เขตธนบุรี กรุงเทพมหานคร สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช (คาดว่าราวปี พ.ศ. 2328) โดยโต๊ะหยี พ่อค้าแขกที่เดินทางมายังประเทศไทย ตัวมัสยิดมีความโดดเด่นกว่ามัสยิดทั่ว ๆ ไป ด้วยการก่ออิฐถือปูนขาวทั้งหลัง แล้วทาสีไม้ด้วยสีเขียว แทนที่การออกแบบอาคารเป็นโดมตามหลักสากล รวมไปถึงการตกแต่งภายในด้วยศิลปะ 3 ชาติ คือ แบบไทย จีน และยุโรป ซึ่งถือเป็นมัสยิดทรงไทยแห่งเดียวในโลกอีกด้วย 
บริเวณด้านหน้ามัสยิดบางหลวง เป็นสุสาน เยื้องมาทางด้านขวาเมื่อมองหันหน้าเข้าสู่มัสยิด เป็นศาลาทรงไทย ที่ในอดีตโต๊ะพิมพ์เสน ได้ขอซื้อพระตำหนักวังเก่ามาทำเป็นศาลา ใช้เป็นศาลาเลี้ยงและเก็บวัสดุต่าง ๆ ของมัสยิด ปัจจุบันมัสยิดแห่งนี้ได้จัดเป็น "อันซีนกรุงเทพ" แห่งหนึ่ง เนื่องจากไม่มีถนนใหญ่ตัดเข้าไปด้านใน การเดินทางจึงต้องเดินเท้าผ่านทางซอยแคบริมคลองของชุมชน 
สถานที่ตั้งของมัสยิด อยู่ซอยมัสยิดบางหลวง ถนนอรุณอมรินทร์ตัดใหม่ แขวงวัดกัลยาณ์ เขตธนบุรี กรุงเทพฯ มีรถโดยสารสาย 19, 56,57 ผ่าน โดยลงที่ป้าย สน. บุปผาราม แล้วเดินเข้าไปประมาณ 200 เมตร
เทรีซา เมย์

เทรีซา แมรี เมย์ บารอเนสเมย์แห่งไมย์เดนเฮด (เกิด 1 ตุลาคม ค.ศ. 1956) คือนักการเมืองชาวบริติช อดีตนายกรัฐมนตรีสหราชอาณาจักร และหัวหน้าพรรคอนุรักษนิยมในสหราชอาณาจักรตั้งแต่ปี 2559-2562 รัฐมนตรีว่าการกระทรวงมหาดไทยตั้งแต่ช่วงปี 2553-2559 และสมาชิกรัฐสภาจากเขตเมเดนเฮดตั้งแต่ปี 2540 ทั้งยังเป็นนักการเมืองสายอนุรักษนิยม-ประเทศเดียว (One-Nation Conservative) ผู้สนับสนุนการรวมตัวของประเทศต่าง ๆ (อังกฤษ เวลส์ สกอตแลนด์ และไอร์แลนด์เหนือ) ในสหราชอาณาจักรต่อไป นอกจากนี้เมย์ยังเป็นนักการเมืองสายอนุรักษนิยมเสรี (liberal conservative) ด้วยเช่นเดียวกัน ทั้งนี้เธอได้เข้าดำรงตำแหน่งนายกรัฐมนตรีแห่งสหราชอาณาจักรต่อจากนายเดวิด แคเมอรอนหลังการเข้าเฝ้า ฯ สมเด็จพระราชินีนาถเอลิซาเบธที่ 2 ในวันที่ 13 กรกฎาคม 2559
ในอดีตเทรีซา เมย์ เคยทำงานประจำอยู่ที่ธนาคารแห่งประเทศอังกฤษตั้งแต่ปี 2520 - 2526 ต่อมาที่สมาคมผู้ให้บริการหักบัญชีชำระเงิน ระหว่างปี 2528 - 2540 ขณะเดียวกันก็ยังได้ตำรงตำแหน่งสมาชิกสภาเมืองเมอร์ตันประจำเขตเดิร์นสฟอร์ดในกรุงลอนดอนไปด้วย จนกระทั่งได้รับเลือกให้เป็นสมาชิกสภาสามัญชนในการเลือกตั้งทั่วไปในสหราชอาณาจักร พ.ศ. 2540 หลังจากที่ก่อนหน้านี้ไม่ประสบความสำเร็จในการหาเสียงการเลือกตั้งในปี 2535 และปี 2537 นอกจากนี้เมย์ยังเคยดำรงตำแหน่งหลากหลายตำแหน่งในคณะรัฐมนตรีเงาภายใต้การนำของวิลเลียม เฮก, เอียน ดันแคน สมิธ, ไมเคิล ฮาวเวิร์ด และเดวิด แคเมอรอน เช่น ผู้นำเงาแห่งสภาสามัญชน และรัฐมนตรีเงาประจำกระทรวงแรงงานและสวัสดิการ รวมถึงดำรงตำแหน่งประธานพรรคอนุรักษนิยมช่วงปี 2545 - 2546 อีกด้วย
หลังการจัดตั้งคณะรัฐบาลผสมของแคเมอรอนในปี 2553 เมย์ได้รับแต่งตั้งเป็นรัฐมนตรีกระทรวงมหาดไทย และรัฐมนตรีด้านสตรีและความเท่าเทียม ซึ่งภายหลังได้ลาออกจากตำแหน่งรัฐมนตรีด้านสตรีและความเท่าเทียมในปี 2555 ต่อมาหลังจากที่พรรคอนุรักษนิยมชนะการเลือกตั้งทั่วไปในสหราชอาณาจักร พ.ศ. 2558 จนสามารถจัดตั้งรัฐบาลเสียงข้างมากในสภาสามัญชนได้สำเร็จ เมย์ก็ถูกแต่งตั้งให้กลับมาดำรงตำแหน่งรัฐมนตรีมหาดไทยอีกครั้ง และเป็นรัฐมนตรีมหาดไทยที่ดำรงตำแหน่งยาวนานที่สุดนับตั้งแต่วาระของนายเจมส์ ชูเตอร์ เอด เมื่อกว่า 60 ปีก่อน ซึ่งตลอดการดำรงตำแหน่งเมย์ได้ผลักดันนโยบายการปฏิรูปตำรวจ การจัดการกับปัญหายาเสพติดอย่างจริงจัง และได้ริเริ่มนโยบายจำกัดผู้อพยพ
ต่อมาหลังจากความพ่ายแพ้ของฝ่ายอยู่ในสหภาพยุโรปต่อไปในการออกเสียงประชามติว่าด้วยสมาชิกภาพในสหภาพยุโรป เดือนมิถุนายน 2559 ที่มีนายเดวิด แคเมอรอน เป็นหนึ่งในแกนนำรณรงค์หาเสียง แคเมอรอนก็ได้ประกาศลาออกจากตำแหน่งนายกรัฐมนตรี ทำให้สถานภาพผู้นำพรรครัฐบาลอย่างพรรคอนุรักษนิยมสิ้นสุดลงไปด้วย เมย์จึงได้ประกาศว่าเธอจะลงชิงตำแหน่งเป็นผู้นำพรรคอนุรักษนิยมคนต่อไป และกลายมาเป็นผู้สมัครตัวเต็งของการแข่งขันนี้อย่างรวดเร็ว เมย์ชนะการหยั่งเสียงในหมู่สมาชิกพรรครอบแรกในวันที่ 5 กรกฎาคม โดยมีคะแนนนำผู้สมัครคนอื่น ๆ ค่อนข้างมาก สองวันถัดมาเมย์ชนะการหยั่งเสียงรอบที่สองด้วยคะแนน 199 เสียง และเข้าสู่การแข่งขันกับผู้สมัครอีกคนอย่าง นางแอนเดรีย ลีดซัม ในรอบถัดไป จนกระทั่งวันที่ 11 กรกฎาคม นางลีดซัมประกาศถอนตัวจากการแข่งขัน ส่งผลให้เมย์กลายเป็นผู้สมัครเพียงคนเดียวและได้รับประกาศเป็นผู้นำพรรคอนุรักษนิยมในวันเดียวกันนั้นเอง เทรีซา เมย์ จึงดำรงตำแหน่งนายกรัฐมนตรีหญิงแห่งสหราชอาณาจักรคนที่สองในประวัติศาสตร์ ถัดจากมาร์กาเรต แทตเชอร์
ถลำ

"ถลำ" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ลัทธ์ ใจจุฑามูล ออกจำหน่ายในวันที่ 19 กุมภาพันธ์ พ.ศ. 2559 
เนื้อหาของเพลงจะพูดถึงมุมมองของความรักที่บางครั้งก็ไม่ตั้งใจให้มันเกิดขึ้น ซึ่งสุดท้ายการแอบรักคนที่มีเจ้าของแล้วก็ทำให้ต้องเลือกระหว่างการทำตามสมองหรือหัวใจ จะหยุดอยู่แค่นี้หรือเดินหน้าต่อในความสัมพันธ์ 
ส่วนมิวสิควีดีโอเพลงนี้ เผยแพร่ครั้งแรกในวันที่ 19 กุมภาพันธ์ พ.ศ. 2559 กำกับโดย โขม – ก้องเกียรติ โขมศิริ โดยมี ราณี แคมเปน และภัสสรกรณ์ จิราธิวัฒน์ มาแสดงในมิวสิควีดีโอ โดยเป็นเรื่องราวในมิวสิควีดีโอเป็นรักสามเส้า โดยเบลล่ากับป็อกนั้นเป็นแฟนกัน แต่ฝ่ายชายดันเจ้าชู้ไม่หยุด บี้ผู้เป็นเพื่อนสนิทจึงเกิดเห็นใจ สงสารเบลล่า ก่อนความรู้สึกนั้นจะแปรเปลี่ยนเป็นความรัก ซึ่งความแซ่บมันอยู่ตรงฉากเด็ดระหว่างบี้กับเบลล่า ที่พอฝ่ายหญิงเศร้าเพราะถูกนอกใจ ฝ่ายชายเลยไปส่งที่ห้อง
เพลงนี้ยังถูกนำไปใช้เป็นเพลงประกอบละครเรื่อง เสน่หาข้ามเส้น ออกอากาศทางช่องวัน 31 ทุกวันพุธ - วันพฤหัสบดี เวลา 20.30 - 22.00 น. นำแสดงโดย ภูธเนศ หงษ์มานพ, อรจิรา กุลดิลก, น้ำทิพย์ จงรัชตวิบูลย์, คีรติ มหาพฤกษ์พงศ์, ซอ จียอน, ชัยพล พูพาร์ต, พิชญา เชาวลิต และ ดาริน แฮนเซน
การตอบรับ.
เพลง "ถลำ" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ลี ฮืบเนอร์

คาร์สเทิน โยฮันเนิส มาร์คุส ฮืบเนอร์ (เกิด 4 ธันวาคม ค.ศ. 1972) เป็นนักแสดงชาวเยอรมันโดยชาร์ลีแสดงภาพยนตร์มากถึง 80 เรื่อง ตั้งแต่ปี ค.ศ. 2003
ลูทเซีย เฮิฟลิช

ลูทเซีย เฮิฟลิช  เป็นนักแสดงหญิงชาวเยอรมัน อาจารย์โรงเรียนในกรุงเบอร์ลิน ลูทเซียเกิดเมื่อวันที่ 20 กุมภาพันธ์ ค.ศ. 1883 ที่ฮันโนเฟอร์ และลูทเซียเสียชีวิตเมื่อวันที่ 9 ตุลาคม ค.ศ. 1956 ที่เบอร์ลิน
แพนด้า (เพลง)

"แพนด้า"  เป็นซิงเกิลเปิดตัวของนักร้องฮิปฮอปชาวอเมริกัน ดีไซเนอร์ เพลงเผยแพร่ครั้งแรกวันที่ 15 ธันวาคม ค.ศ. 2015 และออกเป็นซิงเกิลให้ดาวน์โหลดในร้านไอทูนส์วันที่ 20 ธันวาคม ค.ศ. 2015 ก่อนจำหน่ายอีกครั้งในวันที่ 27 กุมภาพันธ์ ค.ศ. 2016 เพลงแต่งโดยดีไซเนอร์และโปรดิวเซอร์เพลงชื่อ เมเนซ ส่วนหนึ่งของเพลง "แพนด้า" ถูกนำไปใส่ในเพลง "ฟาเธอร์สเตร็ตช์มายแฮนส์ พาร์ต 2" ของคานเย เวสต์ ผู้ก่อตั้งค่ายกูดมิวสิก ในสตูดิโออัลบั้มเดอะไลฟ์ออฟพาโบล และทำให้เกิดรีมิกซ์หลายเพลง ซิงเกิลขึ้นอันดับหนึ่งบนชาร์ตบิลบอร์ดฮอต 100 ในสิ้นเดือนเมษายน ค.ศ. 2016 มิวสิกวิดีโอออกอากาศวันที่ 10 พฤษภาคม ค.ศ. 2016
เอริช ดุนส์คุส

เอริช อดอล์ฟ ดุนส์คุส (27 กรกฎาคม ค.ศ. 1890 – 25 พฤศจิกายน ค.ศ. 1967) เป็นนักแสดงชายชาวเยอรมัน แสดงภาพยนตร์มากว่า 170 เรื่อง ตั้งแต่ปี ค.ศ. 1927 - ค.ศ. 1966
ผลงานที่ได้รับการคัดเลือก.
<templatestyles src="Div col/styles.css"/>
ดีเทอร์ บอร์เชอ

อัลแบร์ต ออยเกิน โรลลอมันน์ (25 ตุลาคม ค.ศ. 1909 – 5 สิงหาคม ค.ศ. 1982) หรือที่รู้จักกันในชื่อ ดีเทอร์ บอร์เชอ  เป็นนักแสดงชายชาวเยอรมัน ซึ่งแสดงภาพยนตร์มากถึง 90 เรื่อง ตั้งแต่ ค.ศ. 1935 ถึง ค.ศ. 1981
ผลงานที่ได้รับการคัดเลือก.
<templatestyles src="Div col/styles.css"/>
พอล บีเอินส์เฟิลด์ท

พอล บีเอินส์เฟิลด์ท (4 มีนาคม ค.ศ. 1869 – 2 เมษายน ค.ศ. 1933) เป็นนักแสดงละครเวทีและนักแสดงภาพยนตร์ชาวเยอรมัน
ผลงานที่ได้รับการคัดเลือก.
<templatestyles src="Div col/styles.css"/>
เออร์วิน บีเกิล

เออร์วิน บีเกิล (25 มีนาคม ค.ศ. 1896 – 24 พฤษภาคม ค.ศ. 1954) เป็นนักแสดงละครเวทีและนักแสดงภาพยนตร์ชาวเยอรมัน
ผลงานที่ได้รับการคัดเลือก.
<templatestyles src="Div col/styles.css"/>
เอมีล ริทเทิร์สเฮาส์

ฟรีดริช เอมีล ริทเทิร์สเฮาส์ (3 เมษายน ค.ศ. 1834 – 8 มีนาคม ค.ศ. 1897) เป็นกวีชาวเยอรมัน เขาเกิดและเสียชีวิตที่เมืองบาร์เมิน (ปัจจุบันเป็นส่วนหนึ่งของเมืองวุพเพอร์ทาล)
ราโดชต์ โบเกิล

ราโดชต์ โบเกิล (เกิด 4 มิถุนายน ค.ศ. 1975) เป็นนักแสดงหญิงชาวเยอรมัน
ชีวิต.
โบเกิล เป็นนักแสดงตั้งแต่ยังเป็นโดยเขาเล่นภาพยนตร์เรื่องแรกชื่อ โมโม ในปี ค.ศ. 2008 โบเกิลได้แต่งงานกับนักร้อง ชื่อ ทือเลอร์ วูทส์ และโบเกิลก็อาศัยอยู่ที่เมือง ราลี ประเทศสหรัฐอเมริกา
ทรีชตาโน คาซาโนวา

ทรีชตาโน อาเลสซานโดร คาซาโนวา (เกิด 13 ตุลาคม ค.ศ. 1983) เป็นนักแสดงและนักพากย์เสียงชาวเยอรมัน
ชีวิต.
ทรีชตาโน คาซาโนวา เกิดที่เมือง มึนเชิน , พ่อแม่เป็นอิตาลี และอเมริกัน
อาหารข้างถนนในประเทศไทย

อาหารข้างถนนในประเทศไทย มีอาหารหลากหลายประเภททั้งอาหารคาว, ของหวาน, ผลไม้ และเครื่องดื่ม ร้านขายอาหารอาจจะเป็นหาบเร่ แผงลอย หรือรถเข็นขายอาหาร ซึ่งสามารถเห็นได้ทั่วไปในประเทศไทย อาหารข้างถนนในประเทศไทยได้รับความนิยมจากนักท่องเที่ยวเป็นอย่างมาก เนื่องจากสามารถหาซื้ออาหารไทยรับประทานได้โดยง่าย ในปี พ.ศ. 2561 สำนักข่าวซีเอ็นเอ็น ได้จัดอันดับว่ากรุงเทพมหานคร เป็นเมืองที่มีอาหารข้างถนนที่ดีที่สุดในโลก 
ลักษณะของร้านขายอาหาร.
อาจจะมีอาหารไทยบางชนิดที่ไม่สามารถหาซื้อได้จากตลาดในประเทศไทย ซึ่งแม่ค้าหรือพ่อค้าอาจจะเชี่ยวชาญในการทำอาหารเพียงแค่ 1 หรือ 2 จานเท่านั้น โดยทำอาหารแข่งกับร้านอาหารต่าง ๆ บางร้านอาจจะขายอาหารสำหรับนำไปปรุงที่บ้าน หรือบางร้านอาจจะเป็นร้านอาหารตามสั่ง โดยร้านอาหารตามสั่งนั้นจะมีรายการอาหารที่สามารถทำอาหารได้อย่างรวดเร็ว เช่น ข้าวผัดกะเพราหมู หรือ ข้าวผัดคะน้า ส่วนแกงในร้านอาหารริมถนน เช่น ปลาดุกผัดเผ็ด
ส่วนอาหารที่ขายในตลาดสด ส่วนใหญ่จะเป็นอาหารสำหรับนำไปปรุงที่บ้าน เช่นเดียวกันกับร้านข้างถนน ผู้คนจะซื้อไปรับประทานในที่ทำงาน หรือ อาจจะซื้อกลับบ้าน เป็นภาพที่ชินตาหากเห็นผู้คนถือถุงอาหาร ของหวาน หรือผลไม้อยู่เต็มมือ โดยอาหารจะอยู่ในรูปแบบของถุงพลาสติกหรือกล่องโฟม ซึ่งจะนำไปรับประทานร่วมกันที่บ้านหรือที่ทำงาน โดยอาหารหลากหลายชนิดมีรสชาติเหมือนการปรุงเองที่บ้าน อาหารข้างถนนจึงเป็นที่ที่ดีสำหรับการหาซื้ออาหารท้องถิ่นที่มีรสชาติที่ดี
ตลาดสดในประเทศไทยจะเป็นตลาดเปิดขนาดใหญ่และร้านค้าแบบตั้งถาวร ผู้ขายจะมีโต๊ะของตนเองไว้บริการ แม้ว่าในบางตลาดจะมีลักษณะคล้ายกับศูนย์อาหารตามห้างสรรพสินค้าหรือซูเปอร์มาร์เก็ตขนาดใหญ่ ที่มีร้านอาหารและโต๊ะรวม ศูนย์อาหารและตลาดสดมีร้านอาหารมากมายเหมือนกับร้านอาหารข้างถนน เช่นเดียวกัน จะมีทั้งแบบที่ซื้อสำหรับนำกลับไปปรุง และแบบที่เป็นอาหารตามสั่ง ส่วนตลาดกลางคืนจะเป็นรูปแบบของร้านค้าข้างถนน และร้านค้าชั่วคราว ส่วนใหญ่จะวางขายกันในลานจอดรถขนาดใหญ่ หรือในเทศกาลงานวัดช่วงตอนเย็น เพราะอากาศจะไม่ร้อนเท่าตอนกลางวันและผู้คนกลับจากการทำงานแล้ว
อเล็กซ์ ครอสส์

อเล็กซ์ ครอสส์  เป็นตัวละครเอกในนวนิยายแนวสืบสวนสอบสวนของเจมส์ แพทเทอร์สัน นักเขียนชาวอเมริกัน ครอสส์เป็นทั้งนักสืบ, ตำรวจดีทรอยด์ และนักเขียนนวนิยายขายดี โดยปรากฎตัวในนวนิยายชุดอเล็กซ์ ครอสส์ ซึ่งมีทั้งหมด 12 เล่ม และได้ถูกดัดแปลงเป็นภาพยนตร์ 3 ตอน คือ "Kiss the Girls" ในปี ค.ศ. 1997, "Along Came a Spider" ในปี ค.ศ. 2001 ซึ่งรับบทโดย มอร์แกน ฟรีแมน และ"Alex Cross" ในปี ค.ศ. 2012 รับบทโดย ไทเลอร์ เพอร์รี
ลืออา ลือส์

ลืออา ลือส์ (18 พฤษภาคม ค.ศ. 1908 – 2 มิถุนายน ค.ศ. 1986) เป็นนักแสดงละครหญิงชาวเยอรมัน ลืออา ลือส์ เสียชีวิต เมื่อวันที่ 2 มิถุนายน ค.ศ. 1986 ด้วยวัยอายุ 78 ปี
คำคม.
“To be a success in this business you‘ve got to be popular. And to be popular you’d better be just as nice to the least important people as to the great ones. Why, the man who brings you a drink of water today may be your director next week.” – Lya Lys
ทรูเดอ เฮอซเตอร์แบร์ก

ทรูเดอ เฮอซเตอร์แบร์ก (2 พฤษภาคม ค.ศ. 1892 – 31 สิงหาคม ค.ศ. 1967) เป็นนักแสดงหญิงชาวเยอรมัน แสดงภาพยนตร์มากกว่า 89 เรื่อง ตั้งแต่ปี ค.ศ. 1917 ถึง ค.ศ. 1964
ผลงานบางส่วน.
<templatestyles src="Div col/styles.css"/>
ฟุตบอลอาเซียนชิงแชมป์เยาวชนอายุไม่เกิน 16 ปี 2016

การแข่งขัน ฟุตบอลอาเซียนชิงแชมป์เยาวชนอายุไม่เกิน 16 ปี 2016 เป็นการแข่งขันครั้งที่ 11 ของ ฟุตบอลอาเซียนชิงแชมป์เยาวชนอายุไม่เกิน 16 ปี, ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 16 ปี. ครั้งนี้เป็นเจ้าภาพจัดการแข่งขันโดย ประเทศกัมพูชา เป็นครั้งที่สามหลังจาก ฟุตบอลอาเซียนชิงแชมป์เยาวชนอายุไม่เกิน 17 ปี 2007 และ ฟุตบอลอาเซียนชิงแชมป์เยาวชนอายุไม่เกิน 16 ปี 2015. ครั้งนี้จะลงเล่นระหว่างวันที่ 10 กรกฎาคม ถึง 23 กรกฎาคม ค.ศ. 2016. 
ทีมที่เข้าร่วม.
สิบสองชาติสมาชิกทั้งหมดของสหพันธ์ฟุตบอลอาเซียนถูกกำหนดให้มีส่วนร่วมในทัวร์นาเมนต์ที่มีสามกลุ่มของสี่ทีม, แต่กับการติดโทษแบนของอินโดนีเซีย, พวกเขาถูกมองข้ามและเอเอฟเอฟก็คืนกลับไปสู่สองกลุ่มที่มีหกและเจ็ดทีม.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
รอบแพ้คัดออก.
ในรอบแพ้คัดออก, การยิงลูกโทษ เป็นวิธีที่จะใช้ตัดสินหาผู้ชนะถ้ากรณีจำเป็น (ต่อเวลาพิเศษ ไม่จำเป็นต้องใช้).
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ไดโจโฮโอ

ไดโจโฮโอ หรือ ไดโจโฮ  เป็นคำเรียกจักรพรรดิญี่ปุ่นที่สละราชบัลลังก์ออกผนวช
บางครั้ง ไดโจโฮโอยังทำหน้าที่เป็นไดโจเท็นโน (มหาจักรพรรดิ) จึงอาจมีอำนาจอยู่แม้สละราชย์แล้ว
สมัญญาไดโจโฮโอนี้มอบให้จักรพรรดิโชมุเป็นพระองค์แรก ภายหลังยังมอบให้แก่จักรพรรดิญี่ปุ่นอีกหลายพระองค์ที่ "โกนพระเศียร" เพื่อแสดงพระประสงค์จะเข้าสู่ร่มกาสาวพัสตร์
ไดโจเท็นโน

ไดโจเท็นโน (แปลตรงตัวว่า "มหาจักรพรรดิ") หรือเรียกโดยย่อว่า โจโก  เป็นพระบรมราชอิสริยยศของจักรพรรดิญี่ปุ่นที่สละราชสมบัติ 
ตามประมวลกฎหมายไทโฮ ไดโจเท็นโนยังสามารถใช้พระราชอำนาจบางประการของกษัตริย์ได้ การใช้อำนาจเช่นนี้ปรากฏครั้งแรกในสมัยจักรพรรดินีจิโตเมื่อคริสต์ศตวรรษที่ 7
ไดโจเท็นโนที่ผนวชจะได้รับสมัญญาว่า ไดโจโฮโอ (มหาธรรมราชา) การออกผนวชดังกล่าวประพฤติกันมากในยุคเฮอัง
ทั้งนี้ สำนักพระราชวังญี่ปุ่นกำหนดคำแปลภาษาอังกฤษของ โจโก ว่า "Emperor Emeritus"
การสละราชบัลลังก์ในสมัยจักรวรรดิญี่ปุ่น.
จักรพรรดิโคเมและโชกุน.
พลเรือจัตวาแมทธิว ซี. เพร์รีและกองเรือของเขาซึ่งชาวญี่ปุ่นเรียกว่า "เรือดำ" แล่นเข้าสู่ท่าเรือที่เอโดะ (ปัจจุบันรู้จักกันในชื่อโตเกียว) ในเดือนกรกฎาคม 1853 เพร์รีขอให้ญี่ปุ่นเปิดประเทศเพื่อทำการค้า และเตือนญี่ปุ่นถึงผลที่ตามมาทางทหารหากพวกเขาไม่เห็นด้วย ในช่วงวิกฤติที่เกิดจากการมาถึงของเพอร์รี รัฐบาลโชกุนโทกูงาวะได้ปรึกษากับราชสำนักเป็นครั้งแรกในรอบอย่างน้อย 250 ปี และขุนนางของจักรพรรดิโคเมแนะนำว่าควรอนุญาตให้ชาวอเมริกันทำการค้าและแจ้งให้พวกเขาทราบก่อนดำเนินการใด ๆ เมื่อรู้สึกเสียเปรียบต่อมหาอำนาจตะวันตก รัฐบาลญี่ปุ่นจึงต้องยอมให้เปิดประเทศทำการค้าและต้องยอมลงนามใน “สนธิสัญญาไม่เสมอภาค” ยอมสละอำนาจทางภาษีและสิทธิพิจารณาคดีชาวต่างชาติในศาลของตนเอง